Hemeroidy 3 trimestri tehotenstva
Začala som pociťovať,že mi narastá žila v oblasti konečníka. Tak som si kúpila gél z dubovej kôry,ale sa mi zdá že je to slabé. A začína sa mi to zväčšovať. A chcela som sa opýtať či sú dostupné aj iné lieky pre tehotné.Ďakujem
Dobrý deň.
Ďakujeme za Vašu otázku.
Na liečbu hemoroidov počas tehotenstva je vhodný
Procto-Glyvenol krém
. Používa na liečbu vonkajších a vnútorných hemoroidov. Môže sa používať od 4.mesiaca tehotenstva. Pri naliehavých ťažkostiach sa krém aplikuje do oblasti konečníka 2x denne (ráno a večer). Udržiavacia dávka po odznení naliehavých ťažkostí je aplikácia krému 1x denne.
Na ukľudnenie konečníka a proti bolesti sa dá použiť odvar z rumančeka alebo repíka. Pôsobia aj protizápalovo. Do lavóra nalejte vychladený odvar a poseďte si v ňom 15 minút.
Prajem skorú úľavu od ťažkostí.
S pozdravom,
PharmDr. Lucia Kubáňová